Eŭfemismo

Eŭfemismo aŭ ĉirkaŭparolo estas tipo de vortfiguro kiu konsistas je uzo de pli milda, neakra vorto aŭ esprimo anstataŭ alia kiu povus vundigi la senton de la leganto au aŭskultanto; tiu anstataŭita vorto nomiĝas tabua aŭ tabuo kaj la kialo de la anstataŭo povas esti tre diversa, pro religiaj, kulturaj, politikaj, sociaj, personaj kialoj. Tiu rimedo estas tre uzata ekzemple en amaskomunikiloj por anstataŭi krudan realon, ekzemple paroli pri konfliktoj anstataŭ milito. Foje la uzado de la eŭfemismo povas kaŭzi ke ĝi igas tro normala aŭ ĉiutaga, ekzemple kiam pro kulturaj kialoj oni ne volas paroli pri morto aŭ almenaŭ mencii ĝin kaj oni diras "Iu forpasis", pro edukaj kialoj oni ne volas mencii la vorton "pisi" kaj oni diras bonhumore "maltrinki".

 Etimologio 
La vorto "eŭfemismo" deriviĝis de la greka ευφεμειν (euphemein), kio laŭvorte signifas: "paroli per bonaj vortoj" .

 Lingvoj 
 Esperanto 
 morti — forpasi, dormi, iri al pli bona loko, rajdi la palan ĉevalon, respondi la finan alvokon.
 buĉi — sufoki (kokon), sendi al ĉielo
 kanabo — herbo, 420
 drinki — trinki, vidi rozkoloran elefanton
 urini — maltrinki, iri lavi siajn manojn, naturo invitas min, N-ro 1
 koiti — ami, amori, dormi kun, gedormi, kuniĝi kun, rilati kun
 fekejo — necesejo, lavejo, klozeto
 peniso — viena kolbaso, tre kara amiko mia
 kondomo — ama ganto, volapuka letero
 fek! — pardonu mian Volapukon
 neniam ajn - iam post la fina venko

 Ĉina lingvo 

En medio de ĉinaj disidentoj la vorto "Fei Cui" (, jado) estas ofte uzata kiel eŭfemismo por ĉina prezidanto Xi Jinping, ebliganta eviti la ĉinan cenzuron. La vortoludo estis bazita sur traktado de hieroglifoj, formantaj la familinomon de Xi Jinping, pro kio ĉinaj disidentoj interpretas la vorton "Fei Cui" kiel "neante Xi" kaj "Xi mortas". En 2020 ili uzis la kradvorton "Qi Cui" (), kiu laŭvorte tradukeblas kiel "preĝu por jado", post kio laŭ iliaj raportoj la vorto "Cui" estis cenzorata en ĉinaj sociaj amaskomunikiloj kaj retludoj.
 Referencoj